
[bookmark: TextBodyBegin]Европейският парламент,
–	като взе предвид искането за снемане на имунитета на Фулвио Мартушело, получено с писмо от 6 май 2025 г. от белгийската Федерална публична служба за външни работи, външна търговия и сътрудничество за развитие, с което се препраща искане от 16 април 2025 г., подадено от белгийската федерална прокуратура във връзка с наказателно производство, което предстои да бъде образувано срещу Фулвио Мартушело, и обявено на пленарно заседание на 21 май 2025 г.,
–	като изслуша Фулвио Мартушело на 24 март 2026 г., съгласно член 9, параграф 6 от своя Правилник за дейността,
–	като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–	като взе предвид решенията на Съда на Европейския съюз от 21 октомври 2008 г., 19 март 2010 г., 6 септември 2011 г., 17 януари 2013 г. и 19 декември 2019 г.[footnoteRef:2], [2:  	Решение на Съда на ЕС от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C 163/10, ECLI: EС:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23; решение на Съда от 19 декември 2019 г., Junqueras Vies, C-502/19, ECLI:EU:C:2019:1115.] 

–	като взе предвид член 5, параграф 2, член 6, параграф 1 и член 9 от своя Правилник за дейността,
–	като взе предвид доклада на комисията по правни въпроси (A10-0154/2026),
[bookmark: _Hlk223949138][bookmark: _Hlk210982066]А.	като има предвид, че на 6 май 2025 г. Федералната публична служба за външни работи, външна търговия и сътрудничество за развитие предаде искане от  федералния прокурор, с дата 16 април 2025 г.,  за снемане на имунитета на Фулвио Мартушело, член на Европейския парламент, избран в Италия, във връзка с наказателно производство, което предстои да бъде образувано срещу него;
[bookmark: _Hlk223949179]Б.	като има предвид, че се твърди, че широкообхватно разследване относно дружеството Huawei е предоставило сериозни доказателства за съществуването на престъпна организация, за която се твърди, че е имала за цел да повлияе на решенията на институциите на Съюза чрез участие на членове на Европейския парламент в корупция; като има предвид, че това разследване изглежда е разкрило няколко предполагаеми корупционни действия, извършвани редовно от 2021 г. до 2024 г.; като има предвид, че се твърди, че корупционната схема е приела различни форми, включително отправянето на покана до членове на Европейския парламент за участие в прояви, подкрепяни от Huawei, предполагаемо в замяна на заемане на политически позиции в полза на това дружество, и прекомерни подаръци като разноски за храна и пътни разноски или редовни покани за футболни срещи извън рамката на дейност на Европейския парламент;
[bookmark: _Hlk223949214]В.	като има предвид, че според искането за снемане на имунитета през февруари 2021 г. няколко членове на Европейския парламент са изпратили писмо до трима членове на Комисията с цел да повлияят на политиката на Съюза относно разгръщането на 5G в Европа, по-специално във връзка с подкрепата за дружества извън Съюза, като например Huawei; като има предвид, че изглежда разследването е успяло да установи по ясен начин пътя на писмото от неговото създаване до разпространението му, оказването на въздействие и фактурирането, което изглежда потвърждава, че писмото е част от верига, която надхвърля упражняването на влияние или лобирането и предполагаемо е било част от съглашение за корупция; като има предвид, че се твърди, че основният поддръжник на съставянето на писмото е Фулвио Мартушело, който е първият подписал писмото и за когото се твърди, че е получил възнаграждение чрез сложни финансови потоци, целящи да прикрият предполагаемото съглашение, за да участва в корупция при упражняването на политическото си влияние;
Г.	като има предвид, че също така се твърди, че Фулвио Мартушело е бил активно ангажиран в подкрепа на интересите на Huawei, потенциално като част от предполагаемото съглашение за корупция, чрез внасяне на изменения към проект на резолюция относно политиката на Съюза в областта на конкуренцията, която изглежда е била формулирана в интерес на Huawei и изготвена между януари 2021 г. и март 2021 г. — т.е. в същата времева рамка като създаването и разпространението на писмото, посочено в съображение В — и чрез улесняване на участието в Академията Huawei на студенти от неговия избирателен район, за да дадат гласовете си в полза на преизбирането му в Парламента;
[bookmark: _Hlk223949297]Д.	като има предвид, че Фулвио Мартушело е избран за член на Европейския парламент на изборите за Европейски парламент през юни 2024 г. и че следователно по време на предполагаемото престъпление е бил член на Европейския парламент;
Е.	като има предвид, от една страна, че Парламентът не може да се счита за съд, и от друга страна, че съответният член на ЕП не може да се счита в контекста на процедура за снемане на имунитет за „обвиняем“[footnoteRef:3]; [3:  	Решение на Общия съд от 30 април 2019 г., Briois/Парламент, T-214/18, ECLI:EU:T:2019:266.] 

Ж.	като има предвид, че целта на имунитета, предвиден в Протокол № 7 за привилегиите и имунитетите на Европейския съюз, е да защитава Парламента и неговите членове от съдебно преследване във връзка с дейности, извършвани при изпълнението на парламентарните задължения и които са неделими от тези задължения;
З.	като има предвид, че в съответствие с член 5, параграф 2 от Правилника за дейността парламентарният имунитет не е лична привилегия на отделния член на ЕП, а представлява гаранция за независимостта на Парламента като цяло и на неговите членове;
И.	като има предвид, че член 8 от Протокол № 7 за привилегиите и имунитетите на Европейския съюз предвижда, че „членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им“; като има предвид, че предполагаемото престъпление не се отнася до изразено мнение или подаден глас от Фулвио Мартушело при изпълнението на неговите задължения по смисъла на член 8 от посочения протокол;
Й.	като има предвид, че член 9, първа алинея, буква б) от Протокол №7 за привилегиите и имунитетите на Европейския съюз предвижда, че по време на сесиите на Европейския парламент неговите членове притежават на територията на всяка друга държава членка имунитет от всякаква форма на задържане или съдебно производство;
[bookmark: _Hlk228970940]К.	като има предвид, че разследването е засягало много лица, а не само Фулвио Мартушело; като има предвид, че искането за снемане на имунитета на Фулвио Мартушело изглежда произтича от по-широко разследване на предполагаеми корупционни практики и изглежда не е насочено срещу неговата политическа дейност; като има предвид, че в този случай Парламентът не откри доказателства за fumus persecutionis, т.е. фактически елементи, сочещи че съдебното производство има за цел  да навреди на политическата дейност на Фулвио Мартушело в неговото качество на член на Европейския парламент и следователно на независимостта на Парламента;
[bookmark: _Hlk223949317]1.	решава да снеме имунитета на Фулвио Мартушело;
2.	възлага на своя председател незабавно да предаде настоящото решение и доклада на своята компетентна комисия съответно на компетентния орган на Кралство Белгия и на Фулвио Мартушело.

